Document ID: 32004R2023

KOMISSION ASETUS (EY) N:o 2023/2004,
annettu 25 päivänä marraskuuta 2004,
kunkin perinteisen toimijan viitemäärään sovellettavien mukautuskertoimien vahvistamisesta banaanien tuonnissa A/B- ja C-tariffikiintiöissä vuonna 2005
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1) ja erityisesti sen 20 artiklan,
ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001 (2) ja erityisesti sen 5 artiklan 3 kohdan,
sekä katsoo seuraavaa:
(1)
Asetuksen (EY) N:o 896/2001 4 artiklan 1 kohdassa säädetään menetelmästä perinteisten A/B- ja C-toimijoiden viitemäärän vahvistamiseksi vuosiksi 2004 ja 2005 sen perusteella, kuinka kyseiset toimijat ovat viitevuonna käyttäneet niille myönnettyjä tuontitodistuksia.
(2)
Jäsenvaltioiden asetuksen (EY) N:o 896/2001 5 artiklan 2 kohdan mukaisesti antamien ilmoitusten mukaan vuodelle 2005 näin määriteltyjen viitemäärien summa on 2 200 897,786 tonnia kaikkien perinteisten A/B-toimijoiden osalta ja 666 870,980 tonnia kaikkien perinteisten C-toimijoiden osalta. Jotta olisi mahdollista toteuttaa aiheellisia, poikkeuksellisen vaikeiden tilanteiden hoitamiseksi tarvittavia toimenpiteitä, on sen vuoksi vahvistettava mainitun asetuksen 5 artiklan 3 kohdan mukaisesti mukautuskerroin, jota sovelletaan kunkin toimijan viitemäärään sekä perinteisten A/B-toimijoiden että perinteisten C-toimijoiden luokassa.
(3)
Asetuksessa (EY) N:o 896/2001 vahvistetut määräajat huomioon ottaen tämän asetuksen olisi tultava voimaan välittömästi.
(4)
Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 404/93 18 artiklassa säädettyjen A/B- ja C-tariffikiintiöiden osalta asetuksen (EY) N:o 896/2001 5 artiklan 3 kohdassa säädetty mukautuskiintiö on vuonna 2005:
-
kunkin perinteisen A/B-toimijan osalta: 1,00049,
-
kunkin perinteisen C-toimijan osalta: 1.
Jäsenvaltioiden toimivaltaisten viranomaisten on ilmoitettava kyseessä oleville toimijoille niiden tämän artiklan mukaisesti mukautettu viitemäärä viimeistään 30 päivänä marraskuuta 2004.
2 artikla
Tämä asetus tulee voimaan 26 päivänä marraskuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 2004.

Labels: 3
17